Varsler flere «Fifty Shades»-filmer
Den britiske regissøren skal ha røpet gladnyheten under en førvisning av «Fify Shades of Grey» i New York på fredag, hvor en utvalgt håndfull fans satt i salen. Ifølge MTV fortalte Taylor-Johnson at det også blir film av de to andre bøkene i den populære serien, som heter «Bundet» og «Fri» på norsk.Den første filmen i trilogien har norgespremiere til helgen, og det er ingen tvil om at det er svært mange som gleder seg. Christin Berg, som er programdirektør i Nordisk Film Kino, beskrev hypen overfor VG i forrige uke:Selv om filmen skal være spekket med dampende sexscener, er det ikke alle som er fornøyde med innholdet, melder The Telegraph. Den britiske avisen viser til The Suns utsendte anmelder, som hevder at filmen bare inneholder 11 minutter med sex – og at det var lite sengehygge å se i løpet av de første 40 minuttene. Testpublikumet skal ha kjedet seg og blitt rastløse mens de ventet på de hete scenene, skal vi tro nevnte anmelder.Uavhengig av antall sexminutter: Det er forventet at filmen vil trekke millioner av mennesker til kinosalene fremover. Facebook-kampanjen «50 dollar not 50 shades», frontet av blant annet London Abused Women's Centre, oppfordrer derimot til å la filmen seile sin egen sjø. Organisasjonene synes at publikum heller bør donere 50 dollar, noe som tilsvarer rundt 400 norske kroner, til et veldedig formål. Kampanjen «Stopp pornokulturen» her hjemme oppfordrer også til boikott av filmen. I forrige uke opplyste Ane Stø, leder i Kvinnegruppen Ottar, at det vil bli arrangert en demonstrasjon mot filmen i Stavanger førstkommende fredag. Flere kirkemiljøer i USA har også sluttet seg til boikotten, blant annet fordi filmen angivelig fronter pornografi og inneholder et «destruktivt budskap», ifølge amerikanske Baptist Press. Irske Jamie Dornan (32), som til slutt takket ja til rollen som den uimotståelige Christian Grey, innrømmer gladelig at filmen er både sexy og erotisk. Men historien består slett ikke bare av sex, mener han. – Vi har holdt fast ved kjærlighetshistorien som ligger bak, som er veldig viktig, sa skuespilleren til E!News i forrige uke.
Regissør Sam Taylor-Johnson har gode nyheter til fansen: Den første «Fifty Shades»-filmen blir ikke stående alene.